[{"text_idx": "#000000", "text": "National Botanic Garden of Wales"}, {"text_idx": "#000001", "text": "Gardd fwyaf poblogaidd Cymru yn dangos ei gwreiddiau ag enwau parth .cymru a .wales"}, {"text_idx": "#000003", "text": "Bob blwyddyn, bydd miloedd o ymwelwyr yn ymweld a\u0302\u2019r amrywiaeth ysblennydd o erddi thematig, y ty\u0302 gloynnod byw trofannol, y warchodfa natur a thy\u0302 gwydr bwa sengl mwyaf y byd. Agorwyd yr atyniad yn 2000, a dyma\u2019r ardd sy\u2019n denu\u2019r nifer fwyaf o ymwelwyr yng Nghymru."}, {"text_idx": "#000004", "text": "Mae presenoldeb ar-lein yr Ardd yn hanfodol er mwyn denu rhagor o ymwelwyr a lledaenu ei henw da ledled y byd. Fel rhan o\u2019i buddsoddiad rheolaidd yn ei phroffil digidol, bellach mae gan yr ardd ei henwau parth Cymreig ei hun \u2013 garddfotaneg.cymru a botanicgarden.wales."}, {"text_idx": "#000006", "text": "\u201cRoedd hi\u2019n wych gallu cael yr enwau parth newydd hyn, sy\u2019n fyr, yn syml ac yn Gymreig. Maent yn cyd-fynd a\u0302\u2019n huchelgeisiau fel sefydliad cenedlaethol a rhyngwladol, ac yn sicrhau hunaniaeth ddiwylliannol gryfach i\u2019n gwefan."}, {"text_idx": "#000007", "text": "Ac mae\u2019r dewis o ddefnyddio naill ai .cymru neu .wales yn sicrhau fod gan ein hymwelwyr o Gymru fwy o gyfle nag erioed i ymgysylltu a rhyngweithio a\u0302 ni yn yr iaith o\u2019u dewis. Mae hyn yn neilltuol o bwysig oherwydd rydym yn dymuno cynyddu nifer ein dilynwyr ar gyfryngau cymdeithasol yn genedlaethol. Bellach, gallwn ni ddathlu\u2019r elfen Gymreig yn ein holl weithgarwch ar-lein.\u201d"}]